
NOTĂ DE PREZENTARE
Documentul de faţă reprezintă curriculumul şcolar al disciplinei opţionale „Matematică aplicată”, propus pentru clasa a VIII-a M în anul şcolar 2026 – 2027, ca parte a curriculumului la decizia şcolii.
Disciplină solicitantă, matematica presupune studiu teoretic, efort intelectual susţinut, gândire logică divergentă şi flexibilă, capacitate de analiză, sinteză, integrare, transfer şi rezolvare de probleme. De aici apare necesitatea abordării în profunzime, pe bază de înţelegere, a conceptelor-cheie, a rolului şi a utilităţii matematicii în explorarea diferitelor domenii, cât şi a caracterului său interdisciplinar, care oferă o imagine unitară asupra fenomenelor şi proceselor din ştiinţă, tehnologie, inginerie şi artă.
Considerată formă de cooperare între discipline, interdisciplinaritatea vizează formarea la elevi a unei imagini unitare a realităţii şi a unei gândiri integratoare; predarea interdisciplinară pune accentul simultan pe aspectele multiple ale dezvoltării elevului: intelectuală, emoţională, socială, fizică şi estetică.
Elevul trebuie să fie conştient de importanţa învăţării prin cercetare şi prin descoperire, precum şi de importanţa realizării conexiunilor între discipline. Legătura dintre discipline se poate realiza la nivelul conţinuturilor şi al competenţelor, creându-se totodată un mediu propice pentru ca fiecare elev să se exprime liber, să lucreze în echipă şi individual.
Ca disciplină de bază în aria curriculară „Matematică şi ştiinţe ale naturii”, matematica oferă punţi cognitive interdisciplinare pentru toate disciplinele de învăţământ. Venind în întâmpinarea nevoii de a aplica matematica în cât mai multe domenii, prin propunerea acestei discipline se urmăreşte:
1. posibilitatea de aprofundare a unor noţiuni teoretice şi învăţarea altora care nu se regăsesc în programele şcolare actuale;
1. dezvoltarea abilităţilor de a aplica noţiunile teoretice în contexte practice;
1. dezvoltarea creativităţii, a spiritului de observaţie, de investigare, de estimare şi de aproximare;
1. asigurarea libertăţii de acţiune a elevilor şi a studiului individual, dar şi educarea acestora în spiritul activităţii desfăşurate în grup.
Necesitatea acestui opţional rezidă din nevoia elevilor de a-şi apropia disciplina numită Matematică pe căi mai plăcute şi mai accesibile. Prezentând noţiunile matematice sub forma unor aplicaţii directe din viaţa cotidiană, îi putem determina pe elevi să privească altfel una dintre cele mai dificile discipline din şcoală şi să conştientizeze importanţa acesteia.
Prin conţinuturile propuse, elevii vor aplica cunoştinţele de matematică dobândite la trunchiul comun într-o diversitate de situaţii cu rezonanţă practică, din fizică, chimie, agricultură, comerţ şi geografie, de unde şi caracterul interdisciplinar al disciplinei. Fiind an terminal, o parte dintre aplicaţii sunt construite astfel încât să susţină şi pregătirea pentru Evaluarea Naţională.
Prezentul curriculum conţine competenţe generale, competenţe specifice şi exemple de activităţi de învăţare asociate acestora, conţinuturile propuse, sugestii metodologice, modalităţi de evaluare, bibliografie şi planificarea calendaristică.
COMPETENŢE GENERALE
1. Identificarea unor date şi relaţii matematice şi corelarea lor în funcţie de contextul în care au fost definite.
2. Prelucrarea datelor de tip cantitativ, calitativ, structural şi contextual cuprinse în enunţuri matematice.
3. Utilizarea algoritmilor şi a conceptelor matematice pentru caracterizarea locală sau globală a unei situaţii concrete.
4. Exprimarea caracteristicilor matematice cantitative sau calitative ale unei situaţii concrete şi a algoritmilor de prelucrare a acestora.
5. Analiza şi interpretarea caracteristicilor matematice ale unei situaţii-problemă.
6. Modelarea matematică a unor contexte problematice variate, prin integrarea cunoştinţelor din diferite domenii.
COMPETENŢE SPECIFICE ŞI ACTIVITĂŢI DE ÎNVĂŢARE
CG 1. Identificarea unor date, mărimi şi relaţii matematice în contextul în care acestea apar
	Competenţe specifice
	Exemple de activităţi de învăţare

	1.1. recunoaşterea problemelor în care se folosesc procentele şi rapoartele procentuale
	– exersarea operaţiilor cu numere raţionale; identificarea situaţiilor cotidiene în care apar procente (reduceri, dobânzi, concentraţii)

	1.2. identificarea problemelor care conţin date sub formă de tabele sau de diagrame, în vederea înregistrării, prelucrării şi prezentării acestora
	– colectarea unor informaţii semnificative din lectura unor date reprezentate în tabele, grafice sau date statistice din presă

	1.3. recunoaşterea corpurilor geometrice studiate în configuraţii din mediul înconjurător
	– identificarea formei unor obiecte uzuale (ambalaje, construcţii, piese) şi asocierea lor cu prisma, piramida, cilindrul, conul sau sfera

	1.4. identificarea relaţiilor dintre elementele unui corp geometric
	– recunoaşterea muchiilor, feţelor, diagonalelor, apotemelor şi înălţimilor pe modele şi pe desfăşurări



CG 2. Prelucrarea datelor de tip cantitativ, calitativ, structural şi contextual cuprinse în enunţuri matematice
	Competenţe specifice
	Exemple de activităţi de învăţare

	2.1. determinarea unui procent dintr-un număr natural sau dintr-o fracţie
	– calcule de aflare a unui procent dintr-un număr; probleme de creştere şi de scădere procentuală

	2.2. alegerea metodei adecvate de rezolvare a problemelor în care intervin dependenţe funcţionale
	– analizarea unor seturi de date pentru a determina modul cel mai potrivit de reprezentare a acestora

	2.3. calcularea ariilor şi a volumelor corpurilor geometrice studiate
	– aplicarea formulelor de arie laterală, arie totală şi volum în probleme cu suport practic

	2.4. aplicarea teoremei lui Pitagora şi a relaţiilor metrice în secţiuni ale corpurilor geometrice
	– calcularea unor lungimi de segmente în secţiuni axiale sau diagonale ale corpurilor studiate



CG 3. Utilizarea algoritmilor şi a conceptelor matematice pentru caracterizarea unei situaţii concrete
	Competenţe specifice
	Exemple de activităţi de învăţare

	3.1. determinarea dobânzii, a preţului cu T.V.A. şi a reducerilor procentuale
	– exerciţii în care intervin procente, proporţii, mărimi direct sau invers proporţionale; simularea unui buget

	3.2. reprezentarea unor date sub formă de tabele sau de diagrame
	– probleme care propun realizarea unor tabele sau diagrame pe baza datelor oferite, inclusiv cu ajutorul mijloacelor TIC

	3.3. determinarea unor distanţe şi măsuri de unghiuri în configuraţii spaţiale
	– probleme de aflare a unor lungimi şi distanţe în prismă, piramidă, cilindru şi con

	3.4. alegerea reprezentărilor geometrice adecvate (desfăşurări, secţiuni) în vederea optimizării calculelor
	– utilizarea unor metode diferite de calculare a ariei şi a volumului aceluiaşi corp



CG 4. Analiza, interpretarea şi modelarea matematică a unor contexte problematice variate
	Competenţe specifice
	Exemple de activităţi de învăţare

	4.1. folosirea procentelor în calculul financiar
	– probleme de calcul financiar în care intervin procente: credite, economii, reduceri succesive

	4.2. analizarea şi interpretarea datelor reprezentate sub forma unor tabele sau diagrame
	– selectarea şi interpretarea unor informaţii dintr-un tabel sau dintr-o listă; formularea de concluzii

	4.3. aplicarea formulelor de arie şi de volum în rezolvarea unor probleme practice
	– determinarea cantităţii de material necesar pentru un ambalaj, a capacităţii unui recipient sau a costului unei lucrări

	4.4. estimarea şi verificarea rezultatelor în probleme cu conţinut practic
	– aprecierea ordinului de mărime al rezultatului; verificarea plauzibilităţii soluţiei în context fizic, chimic sau economic



CONŢINUTURI
1. Importanţa procentelor în viaţa cotidiană – Raport procentual; aflarea unui procent dintr-un număr; creşteri şi scăderi procentuale; probleme din viaţa de zi cu zi (reduceri, scumpiri, concentraţii).
2. Aplicaţii în economie. Elemente de calcul financiar – Preţ, cost, profit; T.V.A.; dobânda simplă; rate şi credite; bugetul personal şi al familiei.
3. Aplicaţii în chimie – Concentraţia procentuală a unei soluţii; amestecuri şi diluţii; probleme de aliaje.
4. Probleme din agricultură rezolvate cu ajutorul matematicii – Suprafeţe şi unităţi de măsură agrare; producţii la hectar; devize simple; estimări şi aproximări.
5. Elemente de organizare a datelor – Culegerea şi înregistrarea datelor; tabele; diagrame cu bare, liniare şi areolare; media aritmetică; interpretarea unui set de date.
6. Câteva probleme de logică – Raţionament direct şi prin reducere la absurd; probleme de tip „adevărat/fals”; tabele de adevăr intuitive; probleme de deducţie.
7. Probleme isteţe pentru copii asemenea – Probleme de perspicacitate; strategii de rezolvare; probleme cu mai multe soluţii; estimarea rezultatului.
8. Geometrie cu foarfecele. Arta origami – Desfăşurări ale corpurilor geometrice; simetrie; pliere şi decupare; construcţia unor poliedre din hârtie.
9. Corpuri geometrice în jurul nostru. Arii şi volume – Prisma, piramida, cilindrul, conul, sfera; secţiuni; arii laterale, totale şi volume; probleme practice de ambalaj, capacitate şi cost de material.
10. Probleme practice rezolvate matematic – Probleme interdisciplinare din fizică, geografie şi tehnologie; măsurători în teren; determinarea unor distanţe inaccesibile.
11. Mari matematicieni ai lumii – Repere din istoria matematicii; prezentări şi referate realizate de elevi; matematicieni români.
12. Rebusuri matematice. Prezentarea portofoliilor – Jocuri logico-matematice; rebusuri şi criptarime; prezentarea proiectelor şi a portofoliilor; evaluare finală.
SUGESTII METODOLOGICE
Conţinuturile au fost alese astfel încât să vină în completarea materiei studiate la orele prevăzute în trunchiul comun. Partea teoretică necesară rezolvării aplicaţiilor propuse va fi prezentată de către profesor sau va fi recapitulată împreună cu elevii.
Cea mai mare parte a timpului va fi alocată aplicaţiilor (exerciţii şi probleme). Acestea vor fi prezentate secvenţial, pe fişe de lucru, prin prezentări PPT, colaje sau mijloace TIC. Elevii vor lucra alternativ în grup şi individual.
Secvenţele de lucru efectiv sunt intercalate cu secvenţe de discutare, comentare şi sistematizare a metodelor de rezolvare.
Se alocă aproximativ 25% din timpul fiecărei ore pentru asigurarea finalităţilor activităţilor didactice: remediere, consolidare, aprofundare şi aplicarea competenţelor dobândite.
RESURSE MATERIALE
Manual; instrumente pentru tablă; machete şi modele matematice; corpuri geometrice; culegeri de probleme; seturi de exerciţii create de profesor; fişe de lucru; instrumente geometrice; mijloace TIC (videoproiector, aplicaţii de calcul tabelar şi de geometrie dinamică).
INSTRUMENTE DE EVALUARE
Raportat la secvenţa de evaluare a demersului didactic, se vor urmări atât evaluarea de proces, cât şi evaluarea rezultatelor finale: proiecte pe grupe, portofolii individuale, machete, planşe, prezentări PPT, referate şi eseuri, modificările comportamentale şi dezvoltarea capacităţii de autoevaluare şi, implicit, a competenţei de a învăţa să înveţi.
Evaluarea va însoţi procesul de instruire la fiecare moment sau etapă şi se va realiza prin raportare la competenţele specifice ale temelor, presupunând metode complementare care să surprindă caracterul interdisciplinar al disciplinei. Evaluarea va fi centrată pe strategiile pe care elevii le folosesc în rezolvarea problemelor.
Procesul de evaluare va îmbina formele tradiţionale cu cele complementare (proiectul, portofoliul, autoevaluarea, evaluarea în perechi, observarea sistematică a activităţii şi a comportamentului elevului) şi va pune accent pe:
1. corelarea directă a rezultatelor evaluate cu competenţele specifice vizate de programa şcolară;
1. valorizarea rezultatelor învăţării prin raportarea la progresul şcolar al fiecărui elev;
1. utilizarea unor metode variate de comunicare a rezultatelor şcolare;
1. recunoaşterea, la nivelul evaluării, a experienţelor de învăţare şi a competenţelor dobândite în contexte nonformale sau informale.
BIBLIOGRAFIE SELECTIVĂ
• Dăncilă, I. – Matematică aplicată, Editura Sigma, Bucureşti, 2000
• Voica, C. – De la matematică la matepractică, Editura Sigma, Bucureşti, 2009
• Brânzei, D. şi alţii – Matematici elementare. Probleme de sinteză, Editura Junimea, Iaşi, 1983
• Sâmboan, G. – Fundamentele matematicii, Editura Didactică şi Pedagogică, Bucureşti, 1970
• Banu, F. şi alţii – Matematică. Evaluarea Naţională, Editura Gil, Zalău, 2010
• Banu, F. – Algebra pentru clasele V – VIII, Editura Niculescu, Bucureşti, 1996
• Banu, F. – Geometria pentru clasele V – VIII, Editura Niculescu, Bucureşti, 1996
• Programa şcolară pentru disciplina Matematică, clasele a V-a – a VIII-a, aprobată prin O.M.E.N. nr. 3393/28.02.2017
PLANIFICARE ANUALĂ
Anul şcolar 2026 – 2027   •   1 oră/săptămână   •   32 de ore
	Nr.
	Tema
	Modulul
	Total

	
	
	I
S1–S7
07.09 – 23.10.2026
	II
S8–S14
02.11 – 18.12.2026
	III
S15–S20
11.01 – 19.02.2027
	IV
S21–S28
01.03 – 23.04.2027
	V
S29–S34
05.05 – 11.06.2027
	

	1
	Importanţa procentelor în viaţa cotidiană
	3
	
	
	
	
	3

	2
	Aplicaţii în economie. Elemente de calcul financiar
	3
	
	
	
	
	3

	3
	Aplicaţii în chimie
	1
	1
	
	
	
	2

	4
	Probleme din agricultură rezolvate cu ajutorul matematicii
	
	2
	
	
	
	2

	5
	Elemente de organizare a datelor
	
	3
	
	
	
	3

	6
	Câteva probleme de logică
	
	1
	2
	
	
	3

	7
	Probleme isteţe pentru copii asemenea
	
	
	2
	
	
	2

	8
	Geometrie cu foarfecele. Arta origami
	
	
	1
	1
	
	2

	9
	Corpuri geometrice în jurul nostru. Arii şi volume
	
	
	
	4
	
	4

	10
	Probleme practice rezolvate matematic
	
	
	
	2
	2
	4

	11
	Mari matematicieni ai lumii
	
	
	
	
	2
	2

	12
	Rebusuri matematice. Prezentarea portofoliilor
	
	
	
	
	2
	2

	Total ore
	7
	7
	5
	7
	6
	32


PLANIFICARE CALENDARISTICĂ
Anul şcolar 2026 – 2027   •   1 oră/săptămână
	Nr.
	Tema / Unitatea de învăţare
	Competenţe specifice
	Conţinuturi / activităţi
	Ore
	Săptămâna

	1
	Importanţa procentelor în viaţa cotidiană
	1.1, 2.1, 3.1, 4.1
	Raport procentual; aflarea unui procent dintr-un număr; creşteri şi scăderi procentuale; probleme din viaţa de zi cu zi (reduceri, scumpiri, concentraţii).
	3
	S1 – S3
07 – 25.09.2026

	2
	Aplicaţii în economie. Elemente de calcul financiar
	1.1, 2.1, 3.1, 4.1
	Preţ, cost, profit; T.V.A.; dobânda simplă; rate şi credite; bugetul personal şi al familiei.
	3
	S4 – S6
28.09 – 16.10.2026

	3
	Aplicaţii în chimie
	1.1, 2.1, 4.1, 4.4
	Concentraţia procentuală a unei soluţii; amestecuri şi diluţii; probleme de aliaje.
	2
	S7 – S8
19.10 – 06.11.2026

	4
	Probleme din agricultură rezolvate cu ajutorul matematicii
	2.1, 3.3, 4.3, 4.4
	Suprafeţe şi unităţi de măsură agrare; producţii la hectar; devize simple; estimări şi aproximări.
	2
	S9 – S10
09 – 20.11.2026

	5
	Elemente de organizare a datelor
	1.2, 2.2, 3.2, 4.2
	Culegerea şi înregistrarea datelor; tabele; diagrame cu bare, liniare şi areolare; media aritmetică; interpretarea unui set de date.
	3
	S11 – S13
23.11 – 11.12.2026

	6
	Câteva probleme de logică
	2.2, 3.2, 4.2, 4.4
	Raţionament direct şi prin reducere la absurd; probleme de tip „adevărat/fals”; tabele de adevăr intuitive; probleme de deducţie.
	3
	S14 – S16
14.12.2026 – 22.01.2027

	7
	Probleme isteţe pentru copii asemenea
	2.2, 3.3, 4.4
	Probleme de perspicacitate; strategii de rezolvare; probleme cu mai multe soluţii; estimarea rezultatului.
	2
	S17 – S18
25.01 – 05.02.2027

	8
	Geometrie cu foarfecele. Arta origami
	1.3, 3.4, 4.3
	Desfăşurări ale corpurilor geometrice; simetrie; pliere şi decupare; construcţia unor poliedre din hârtie.
	2
	S19 – S21
08.02 – 05.03.2027

	9
	Corpuri geometrice în jurul nostru. Arii şi volume
	1.3, 1.4, 2.3, 2.4, 3.3, 3.4, 4.3
	Prisma, piramida, cilindrul, conul, sfera; secţiuni; arii laterale, totale şi volume; probleme practice de ambalaj, capacitate şi cost de material.
	4
	S22 – S26
08.03 – 09.04.2027

	10
	Probleme practice rezolvate matematic
	2.3, 3.3, 4.3, 4.4
	Probleme interdisciplinare din fizică, geografie şi tehnologie; măsurători în teren; determinarea unor distanţe inaccesibile.
	4
	S27 – S30
12.04 – 14.05.2027

	11
	Mari matematicieni ai lumii
	1.1, 3.2, 4.2
	Repere din istoria matematicii; prezentări şi referate realizate de elevi; matematicieni români.
	2
	S31 – S32
17 – 28.05.2027

	12
	Rebusuri matematice. Prezentarea portofoliilor
	2.2, 3.2, 4.2
	Jocuri logico-matematice; rebusuri şi criptarime; prezentarea proiectelor şi a portofoliilor; evaluare finală.
	2
	S33 – S34
31.05 – 11.06.2027

	TOTAL
	32
	32 de ore


Notă:
• Cursurile pentru clasa a VIII-a încep la 7 septembrie 2026 (S1) şi se încheie la 11 iunie 2027 (S34) – 32 de săptămâni de curs.
• În săptămâna 15 – 19 februarie 2027 se desfăşoară Programul Naţional „Şcoala altfel!” (S20); activităţile temei 8 pot fi valorificate în cadrul acestui program.
• În săptămâna 22 – 26 martie 2027 se desfăşoară Programul „Săptămâna verde!” (S24); activităţile temei 9 pot fi corelate cu acest program.
• Vacanţa mobilă de o săptămână: 22 – 26 februarie 2027, la decizia I.Ş.J. Prahova.
• Săptămâna S29 (5 – 7 mai 2027) este parţială (miercuri – vineri); dacă ora de opţional este programată luni sau marţi, aceasta se recuperează prin comasare.
• Se alocă aproximativ 25% din timpul fiecărei ore pentru remediere, consolidare, aprofundare şi aplicarea competenţelor.
Profesor,	Şef catedră,	Director,
Dobre Andrei Octavian	.........................	.........................
